《探梅》
宋代·李洪

帝所春先到，西湖梅自开。
横斜窥水鉴，想像下瑶台。
青女严霜侍，嫦娥借月来。
景阳钟漏晚，翠羽勿须催。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。